alexandrainst/scandi-wiki huggingface dataset:
Stærstu deildarsigrar og töp íslenskra kvennaliða í knattspyrnu

Stærstu deildarsigrar og töp íslenskra kvennaliða í knattspyrnu er tafla yfir metsigra og -tapleiki íslenskra kvennaliða í knattspyrnu. Taldar eru viðureignir liðanna í deildarkeppni KSÍ.

A-deild

Breiðablik 
 Stærsti sigur:
18:0 gegn  Selfossi, B-deild 1988 

 Stærsta tap: 
1:8 gegn  ÍBV, A-deild 2004

Fimleikafélag Hafnarfjarðar 
 Stærsti sigur:
19:0 gegn  Stjörnunni, A-deild 1976 

 Stærsta tap: 
0:15 gegn  Val, A-deild 2005

Íþróttabandalag Vestmannaeyja 
 Stærstu sigrar:
11:0 gegn  Stjörnunni, A-deild 2004

11:0 gegn Tindastóli/Neista, B-deild 2009

11:0 gegn  Hetti, B-deild 2010

 Stærsta tap: 
0:10 gegn  Breiðabliki, A-deild 1995

Keflavík 
 Stærsti sigur: 
22:0 gegn  Ægir Þorlákshöfn, B-deild 2004

 Stærstu töp: 
1:12 gegn  ÍA, A-deild 1985 

0:11 gegn  Val, A-deild 2009

0:11 gegn  Knattspyrnufélag Reykjavíkur, B-deild 2013

Knattspyrnufélagið Þróttur 
 Stærsti sigur:
16:0 gegn Draupni, B-deild 2010

 Stærsta tap: 
0:8 gegn  FH, A-deild 1972

Tindastóll 
 Stærstu sigrar:
10:1 gegn Leiftri/Dalvík, B-deild 2003

9:0 gegn  Leikni Fáskrúðsfirði,B-deild 2002

 Stærsta tap: 
0:09 gegn  Völsungi, B-deild 2008

Selfoss 
 Stærsti sigur:
9:0 gegn UMFH, B-deild 1984 

 Stærsta tap: 
0:18 gegn  Breiðabliki, B-deild 1988

Stjarnan 
 Stærsti sigur:
17:0 gegn  Ægir Þorlákshöfn, B-deild 1991 
 Stærsta tap: 
0:19 gegn  FH, A-deild 1978

Knattspyrnufélagið Valur 
 Stærstu sigrar:
15:0 gegn  Leikni, A-deild 1981 

15:0 gegn  FH, A-deild 2002 

 Stærsta tap: 
0:9 gegn  KR, A-deild 2002

Þór/KA 
 Stærstu sigrar:
10:0 gegn  Leiftri, B-deild 1994

10:0 gegn Leiftri/Dalvík, B-deild 1999

10:0 gegn Leiftri/Dalvík, B-deild 1999

 Stærsta tap: 
0:9 gegn  KR, A-deild 2000

B-deild

Afturelding 
 Stærsti sigur:
21:0 gegn UMFH, B-deild 1984 

 Stærsta tap: 
1:15 gegn  Íþróttafélagið Fylkir, B-deild 1982

Augnablik 
 Stærstu sigrar:
9:1 gegn  Fjarðabyggð/Hetti/Leikni, C-deild 2018

8:0 gegn  Gróttu, B-deild 2016

8:0 gegn Hvíta riddaranum, B-deild 2017

 Stærsta tap: 
1:7 gegn Þróttur, B-deild 2019

30px Fjarðabyggð/Höttur/Leiknir 
 Stærsti sigur:
24:0 gegn KM, C-deild 2021 

 Stærsta tap: 
1:9 gegn  Augnabliki, C-deild 2018

0:8 gegn  Tindastóli, C-deild 2018

Knattspyrnufélagið Fram 
 Stærsti sigur:
11:0 gegn Grundarfirði, B-deild 1987 

 Stærsta tap: 
0:10 gegn  Val, A-deild 1988

Fylkir 
 Stærsti sigur:
15:1 gegn  Aftureldingu, B-deild 1982

 Stærsta tap: 
0:14 gegn  Val, A-deild 2006

Grindavík 
 Stærsti sigur:
21:0 gegn Hvíta riddaranum, B-deild 2015

 Stærsta tap: 
0:15 gegn  KR, A-deild 1999

Grótta 
 Stærsti sigur:
10:0 gegn  Haukum, B-deild 1999

 Stærsta tap: 
0:14 gegn  Haukum, B-deild 2016

Handknattleiksfélag Kópavogs 
 Stærsti sigur:
7:0 gegn  Sindri, Höfn, C-deild 2020

 Stærsta tap: 
1:6 gegn  KR, B-deild 2021

Knattspyrnufélag Reykjavíkur 
 Stærsti sigur:
18:0 gegn  Haukum, A-deild 1994 

 Stærsta tap: 
0:9 gegn  Breiðabliki, A-deild 1992

Víkingur 
 Stærsti sigur:
7:0 gegn Grundarfirði, B-deild 1985 

 Stærsta tap: 
0:10 gegn  ÍA, A-deild 1981 

knattspyrna á Íslandi
Fagradalsfjallseldar

Fagradalsfjallseldar á við um eldvirkni á Reykjanesskaga á 21. öld:
Eldgosið við Fagradalsfjall 2021
Eldgosið við Meradali 2022

Eldgos á Íslandi
Reykjanesskagi
Reykjavík, Reykjavík

Reykjavík, Reykjavík er íslensk leikin heimildamynd eftir Hrafn Gunnlaugsson frá 1986 sem fjallar um Reykjavík.

Með aðalhlutverk í myndinni eru Katrín Hall, Edda Björgvinsdóttir og Sigurður Sigurjónsson.

Tenglar
Kvikmyndavefurinn

Kvikmyndir frumsýndar 1986
Íslenskar kvikmyndir
Apis mellifera capensis

Apis mellifera capensis er ein undirtegund alibýflugna. Útbreiðsla hennar var upphaflega í Suður-Afríku. Þernurnar geta komið upp drottningu án frjóvgunar, ólíkt öðrum býflugum. Þetta getur verið grunnur að sníkjulífi, sérstaklega á búum A.m. scutellata

Tilvísanir 

 Apis mellifera capensis. In: Atlas Hymenoptera, abgerufen am 6. Januar 2019.
 Featured Creatures Website: Cape honey bee (Apis mellifera capensis) — on the UF / IFAS website.
 H. R. Hepburn, R. M. Crewe: Portrait of the Cape honeybee, Apis mellifera capensis. In: Apidologie. 22. Jahrgang (1991), S. 567–580.
 A method for estimating variation in the phenotypic expression of morphological characters by thelytokous parthenogenesis in Apis mellifera capensis. PDF 65 Kb. Sarah E. Radloff, Randall Hepburn, Peter Neumann, Robin F.A. Moritz, Per Kryger. Apidologie 33 (2002) 129–137.
 Apis mellifera capensis: an essay on the subspecific classification of honeybees. PDF 952 Kb. Randall Hepburn, Sarah E. Radloff. Apidologie 33 (2002) 105–127
 A single locus determines thelytokous parthenogenesis of laying honeybee workers (Apis mellifera capensis). PDF 92 Kb. H.M.G.. Lattorff, R.F.A. Moritz; S. Fuchs. Heredity (2005), 1–5

Býflugur
Apis mellifera cypria

Apis mellifera cypria er ein undirtegund alibýflugna. Útbreiðsla hennar er á Kýpur. Er hún talin skyldust A.m. anatoliaca og A. m. meda og tilheyrir O línu (Oriental deild) Apis mellifera.

Tilvísanir 

 Apis mellifera cypria. In: Atlas Hymenoptera, abgerufen am 6. Januar 2019.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.

Býflugur
Apis mellifera jemenitica

Apis mellifera jemenitica er ein undirtegund alibýflugna. Útbreiðsla hennar er í suðurhluta Arabíuskaga, Súdan og Sómalíu. Hún er fremur smá og myndar lítil bú.

Tilvísanir 

 Apis mellifera jemenitica. In: Atlas Hymenoptera, abgerufen am 6. Januar 2019.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Apis mellifera armeniaca

Apis mellifera armeniaca er ein undirtegund alibýflugna. Útbreiðsla hennar er í Armeníu.

Tilvísanir 

 Apis mellifera remipes. In: Atlas Hymenoptera, abgerufen am 6. Januar 2019.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.
 Ruttner F. (1992) Naturgeschichte der Honigbienen,Ehrenwirth Verlag, Münich, Germany.

Býflugur
Apis mellifera meda

Apis mellifera meda er ein undirtegund alibýflugna. Útbreiðsla hennar er í Íran, Írak og suðaustur Anatólíu.

Hún er líkist mjög A. m. ligustica.

Tilvísanir 

 Apis mellifera meda. In: Atlas Hymenoptera, abgerufen am 9. Januar 2019.
 Die Persische Biene - Apis mellifera meda -, abgerufen am 14. Januar 2019.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.
 Ruttner F. (1992) Naturgeschichte der Honigbienen,Ehrenwirth Verlag, Münich, Germany.

Býflugur
Rube Goldberg vél

Rube Goldberg vél er útbúnaður þar sem keðjuverkun er notuð til að framkvæma einfalt verk og þannig að einfalt verk er framkvæmt á mjög flókinn hátt. Slík vél  er kennd við bandaríska skopmyndateiknarann Rube Goldberg  sem teiknaði margar myndir af slíkum vélum. Hann var verkfræðingur sem eftir nám vann við að teikna upp holræsakerfi og vatnsbrunna í San Francisco en gerðist seinna skopmyndateiknari dagblaða. Hann nýtti verkfræðibakgrunn sinn til að teikna skopmyndir af uppfinningum þar sem einfaldur hlutur var framkvæmdur í mörgum þrepum. Þessar myndir urðu vinsælar og þekktar og árið 1931 var lýsingarorðinu Rube Goldberg bætt við Merriam-Webster orðasafnið með merkinguna að gera á flókinn hátt það sem virðist hægt að gera á einfaldan hátt.

Heimild 

 What Is a Rube Goldberg Machine?
Vilko

Vilko ehf. er íslenskt matvælafyrirtæki sem starfar á Blönduósi. Fyrirtækið framleiðir margskonar vörur fyrir íslenskan markað, s.s. sultur, grauta, súpur, vöfflur, krydd o.s.frv. Fyrirtækið var stofnað í Kópavogi 1969 af Jóni Ingimarssyni og framleiddi þá þurrsúpur. Nafnið Vilko var þó eldra því að bróðir Jóns, Lárus Ingimarsson, hafði rekið efnagerð undir þessu nafni frá árinu 1949. Kaupfélag Húnvetninga keypti fyrirtækið 1985 og var framleiðslan flutt til Blönduóss 1986. 

Verksmiðjuhús fyrirtækisins við Efstubraut 2 eyðilagðist í miklum bruna 28. september 2004 en starfsemin hófst á nýjan leik í nýju húsnæði í nóvember sama ár.

Heimildir

Tenglar
 Heimasíða Vilko

Íslensk matvælafyrirtæki
Blönduós
Ameríkín

Ameríkín er tilbúið geislavirkt frumefni með táknið Am og lotunúmerið 95.

Frumefni
Hjálpræðiseyjar

Hjálpræðiseyjar (franska: Iles du Salut) eru þrjár litlar eyjar undan strönd Franska Gvæjana í Atlantshafi. Eyjarnar tilheyra sveitarfélaginu Cayenne á Frönsku Gvæjana. Um langt árabil var starfrækt fanganýlenda á Hjálpræðiseyjum þar sem hættulegustu afbrotamenn Frakklands voru sendir. 

Af eyjunum þremur er Djöflaeyja þekktust, en þar var Alfred Dreyfus í haldi á árunum 1895-1899 eftir að hafa hlotið dóm fyrir landráð í Frakklandi. Fanganýlendan var endanlega lögð niður árið 1953 og í dag eru Hjálpræðiseyjar vinsæll áfangastaður ferðamanna. 

Árið 1969 kom út bókin Papillon eftir franska rithöfundinn Henri Charriére sem fjallar um fangelsun og flótta aðalpersónunnar frá Hjálpræðiseyjum.

Frönsk yfirráðasvæði
Factorio

Factorio er tölvuleikur sem gengur út á að byggja upp og stýra verksmiðjum. Leikurinn var þróaður af tékkneska leikjasmiðjunni  Wube Software og auglýstur gegnum   Indiegogo crowdfunding átak árið 2013. Leikurinn var gefinn út fyrir   Microsoft Windows, macOS og  Linux  14. ágúst 2020 eftir að hafa verið fjögur ár í þróunarútgáfu. Í leiknum er sögupersónan verkfræðingur sem brotlendir á fjarlægri reikistjörnu og verður að safna aðföngum og búa til iðnað til að byggja eldflaug. Þetta er þó sandkassaleikur/opinn leikheimur og getur haldið áfram eftir að byrjunarsagan endar.  Leikinn er hægt að spila í bæði einstaklingsham og fjölnotendaham.

Spilun á Factorio gengur út á að safna aðföngum í rauntíma og komast af. Leikurinn sækir innblástur til  BuildCraft og IndustrialCraft sem eru eftirlíkingar af Minecraft.  Spilarinn kemst af með að safna, finna og rækta ýmis aðföng sem svo má nota til að búa til verkfæri og vélar sem geta svo búið til flóknari efni og flóknari tækni og vélar. Leikjaframvindan er þegar spilari vinnur að því að byggja verksmiðjukerfi og gera ferli eins og námugröft, flutninga, vinnslu og samsetningu sjálfvirkt. Spilarar rannsaka flókna tækni til að búa til nýja strúktura, hluti og viðbætur og byrja á einfaldri sjálfvirkni og þróast í ferli eins og olíuhreinsun, vélmenni og aflknúnar stoðgrindur (exoskeleton).  Í leiknum er kerfi til að gera uppdrátt (blueprint) af kerfum sem svo má endurnýta.

Spilarar þurfa að verjast lífríki reikistjörnunnar en þar eru verur sem kallars Biters, Spitters og Worms. Þær verur verða árásargjarnari eftir því sem mengun frá verksmiðju sem spilari reisir eykst. Eftir því sem líður á leikinn koma fleiri óvinir og erfiðara verður að sigra þá. Einnig er hægt að stilla leikinn þannig að verur séu ekki árásargjarnar.

Hægt að er breyta leiknum (modding) og til staðar er kerfi svo auðvelt er að hlaða niður breytingum (ingame mod manager). Breytingar eru skrifaðar í Lua forritunarmálinu.

Heimildir 
 Greinin Factorio á en.wikipedia.org
 Vefsetur Factorio
Apis mellifera lamarckii

Apis mellifera lamarckii er ein undirtegund alibýflugna. Útbreiðsla hennar er í Nílardal (Egyptaland og Súdan). Heimildir um nytjar á henni ná 5000 ár aftur í tímann.

Tilvísanir 

 Apis mellifera lamarckii, abgerufen am 12. Januar 2019.
 Apis mellifera lamarckii. In: Atlas Hymenoptera, abgerufen am 6. Januar 2019.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Apis mellifera adansonii

Apis mellifera adansonii er ein undirtegund alibýflugna. Útbreiðsla hennar er í hitabelti vestur og mið- Afríku. 

Skyldar henni eru (áður taldar til hennar):
 Apis mellifera scutellata Lepeletier, 1836
 Apis mellifera monticola Smith, 1849
 Apis mellifera litorea Smith, 1961

Tilvísanir 

 Apis mellifera adansonii. In: Atlas Hymenoptera, abgerufen am 6. Januar 2019.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Apis mellifera monticola

Apis mellifera monticola er ein undirtegund alibýflugna. Útbreiðsla hennar er í fjallendi A-Afríku (í 2400 til 3000 metra hæð (Meru-fjalli, Kilimanjaro, Kenýafjalli og Elgon-fjalli). Hún er fremur smá. 

Nýlega hafa verið gerðar tilraunir með að blanda henni við Buckfastbý til að fá mótstöðu gegn Varroa smiti. Er blendingurinn nefndur Elgonbý.

Tilvísanir 

 Apis mellifera monticola. In: Atlas Hymenoptera, sótt 29. nóvember 2018.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Apis mellifera pomonella

Apis mellifera pomonella er ein undirtegund alibýflugna. Útbreiðsla hennar er í suðurhluta Tian Shan-fjöllum. Upphaflega var talið að þær væru alibýflugur sem hefðu sloppið úr ræktun, en reyndust við nánari skoðun vera önnur undirtegund. Þær eru skyldastar A. m. caucasica, en nokkuð minni og með styttri tungu.

Tilvísanir 

 Walter S. Sheppard, Marina D. Meixner: Apis mellifera pomonella, a new honey bee subspecies from Central Asia. Apidologie, (2003) Volume 34, Number 4, July-August 2003.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Apis mellifera unicolor

Apis mellifera unicolor er ein undirtegund alibýflugna. Útbreiðsla hennar er í Madagaskar. Hún er fremur smá, breið og dökk. Hún er mjög afkastamikil og friðsöm, en nú undir miklu álagi af Varroa.

Tilvísanir 

 Apis mellifera unicolor. In: Atlas Hymenoptera, abgerufen am 6. Januar 2019.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Apis mellifera scutellata

Apis mellifera scutellata er ein undirtegund alibýflugna. Útbreiðsla hennar er á hálendi mið og suðurhluta Afríku (Kenía, Tansanía og Suður-Afríku, í 600 til 2000m hæð). Hún er önnur formóðir svonefndra drápsbýflugna sem hafa breiðst út í Suður- og Mið- Ameríku og oft valdið verulegum vandræðum.

Þrátt fyrir verulega árásargirni er undirtegundin vel metin í hunangsframleiðslu vegna sjúkdómaþols og hraða uppbyggingar búa og sérstaklega mikillar hunangsframleiðslu. Á síðari tímum hefur komið upp afbrigði af A. m. capensis (skyld og lík undirtegund) sem er með þernur sem geta verpt drottningum (meyæxlun). Vegna skyldleikans virðast þær geta komist inn í búið án vandkvæða, og með fjölda drottninga svelta þær á endanum búið sem þær setjast að í.

Tilvísanir 

 Apis mellifera scutellata. In: Atlas Hymenoptera, sótt 23. ágúst 2022.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Apis mellifera major

Apis mellifera major er ein undirtegund alibýflugna. Útbreiðsla hennar er á Riffjöllum í Marokkó.

Hún líkist og er mjög skyld A. m. intermissa, dökk eins og hún, en er stærri og með mjög langa tungu (allt að 7mm)

Tilvísanir 

 Apis mellifera jemenitica. In: Atlas Hymenoptera, abgerufen am 6. Januar 2019.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Apis mellifera syriaca

Apis mellifera syriaca er ein undirtegund alibýflugna. Útbreiðsla hennar er í Miðausturlondum. Mörk útbreiðslunnar eru óviss, en hún er nytjuð í Sýrlandi, suður Írakog Jórdaníu.

Tilvísanir 

 Apis mellifera syriaca. In: Atlas Hymenoptera, abgerufen am 26. November 2018.
 Friedrich Ruttner: Naturgeschichte der Honigbienen. Franckh-Kosmos-Verlag, Stuttgart 1992, ISBN 3-440-09125-2.
 Ruttner F. (1988) Biogeography and Taxonomy of Honeybees, Springer-Verlag, Berlín.

Býflugur
Elgonbý

Apis mellifera Elgon er blendingur út frá Buckfaststofni, við austurafríska undirtegund alibýflugna (A. m. monticola, frá Elgon-fjalli í um 2000m hæð). Var hann gerður í Svíþjóð um 1980 af Erik Österlund og er meiningin að stofninn verði ónæmur fyrir Varroa.

Tilvísanir

Tenglar 
 Elgon Bees homepage

Býflugur
Bergisch Gladbach

Bergisch Gladbach er borg í vestur-Þýskalandi í sambandsríkinu Norðurrín-Vestfalía nálægt Köln/Bonn svæðinu. Íbúar eru um 112.000 (2020).

Borgir í Þýskalandi
Remscheid

Remscheid er borg í vestur-Þýskalandi í sambandsríkinu Norðurrín-Vestfalía nálægt Ruhr-svæðinu. Íbúar eru um 112.000 (2021). Borgin var nær gereyðilögð árið 1943 í seinni heimsstyrjöld.

Müngstener-lestarbrúin sem tengir Remscheid við Solingen er hæsta lestarbrú landsins eða 107 metrar.

Borgir í Þýskalandi
Hrafnhildur Haraldsdóttir

Hrafnhildur Haraldsdóttir (fædd 2004 í Reykjavík) er íslensk fegurðardrottning og tískumódel. Hún vann Miss Universe Iceland 2022 keppnina þann 24. ágúst 2022.

Tilvísanir

Tenglar 
Hrafnhildur Haraldsdóttir á Instagram

Íslenskar fyrirsætur
Íslenskar konur
Fólk fætt árið 2001
Salzgitter

Salzgitter er borg í Neðra-Saxlandi. Íbúar eru um 104.000 (2020). Nálægar borgir eru Braunschweig, 23 kílómetrum fyrir norðaustan og Hannover, um 51 km til norðvestur. Borgin er ein fárra þýskra borga sem var stofnuð á 20. öld en nasistar ákváðu að byggja þéttbýli í kringum járniðnað.

Borgir í Þýskalandi
Claudio Caniggia

Claudio Paul Caniggia (fæddur 9. janúar 1967), er fyrrverandi knattspyrnumaður frá Argentínu sem gerði garðinn frægan á 9. og 10. áratug síðustu aldar. Hann lék samtals 50 leiki með landsliði Argentínu, þar með talið á tveimur heimsmeistaramótum, þ.e. á Ítalíu árið 1990 og í Bandaríkjunum árið 1994 og skoraði þar fjögur mörk í átta leikjum. 

Hann lék með ýmsum félagsliðum í Argentínu, á Ítalíu, í Portúgal og Skotlandi á ferli sínum, svo sem River Plate, Boca Juniors, Roma, Benfica og Rangers. Caniggia varð stórstjarna eftir frækilega frammistöðu með Argentínu á heimsmeistaramótinu á Ítalíu árið 1990 þar sem hann skoraði sigurmark Argentínu í 1-0 sigri gegn Brasilíu í 16. liða úrslitum mótsins. Hann lét hafa eftir sér síðar að þetta mark, sem hann skoraði í uppbótartíma eftir sendingu frá Diego Maradona, væri það mikilvægasta á knattspyrnuferlinum. Í undanúrslitunum mætti Argentína gestgjöfunum Ítölum og þar jafnaði Caniggia með marki í seinni hálfleik en Argentína vann síðan leikinn í vítaspyrnukeppni eftir framlengingu. Caniggia fékk gult spjald í leiknum og var því í banni í úrslitaleiknum gegn Þýskalandi sem Argentína tapaði 1-0. Á heimsmeistaramótinu í Bandaríkjunum árið 1994 skoraði Caniggia tvö mörk, bæði í opnunarleik Argentínu gegn Nígeríu.

Caniggia var ekki valinn í lið Argentínu fyrir heimsmeistaramótið í Frakklandi árið 1998, að sögn vegna þess að hann neitaði að láta skerða sítt hár sitt í samræmi við reglur þjálfara liðsins. Hann var valinn í liðið fyrir heimsmeistaramótið í Suður-Kóreu árið 2002 þrátt fyrir að vera orðinn 35 ára gamall, en sat á varamannabekknum allt mótið. Hann fékk rautt spjald fyrir að blóta dómaranum af varamannabekknum í síðasta leik Argentínu gegn Svíþjóð og varð þar með fyrsti leikmaður á heimsmeistaramóti til að sæta brottrekstri af varamannabekk.

Caniggia var góðvinur knattspyrnugoðsagnarinnar Diego Maradona. Lífsstíll þeirra félaga þótti ekki til fyrirmyndar fyrir atvinnuknattspyrnumenn, en Caniggia bæði reykti og neytti ólöglegra vímuefna. Hann var á árinu 1993 dæmdur í 13 mánaða keppnisbann á Ítalíu eftir að leifar af kókaíni fundust í blóði hans eftir óvænt lyfjapróf. Þetta orðspor varð Bjarna Felixsyni, íþróttafréttamanni á Ríkissjónvarpinu, tilefni til að nefna þá félaga Maradona og Caniggia "kókaínbræður" í lýsingu við leik Argentínu á heimsmeistaramótinu árið 1994. Þegar Caniggia var tekinn af velli í leiknum sagði Bjarni "Og þá eru þeir báðir komnir af velli, kókaínbræðurnir”, en Maradona var þá farinn heim af mótinu eftir að hafa fallið á lyfjaprófi.

Tenglar 

https://thesefootballtimes.co/2018/11/15/the-speed-flair-and-drugs-of-claudio-caniggia-an-icon-who-lived-on-the-edge-of-greatness/

Argentínskir knattspyrnumenn
Moers

Moers er borg í Þýskalandi við vesturbakka Rínar, nálægt Duisburg, í sambandsríkinu Norðurrín-Vestfalía. Íbúar eru um 104.000 (2021).

Borgir í Þýskalandi
Aleksandr Dúgín

Aleksander Geljevítsj Dúgín (rússneska: Александр Гельевич Дугин; fæddur 7. janúar 1962) er rússneskur stjórnspekingur og stjórnmálaskýrandi sem þekktur fyrir fasískar skoðanir sínar.

Dúgín er fæddur inn í leyniþjónustufjölskyldu í Sovétríkjunum en var andstæðingur kommúnista á níunda áratugnum. Eftir upplausn Sovétríkjanna stofnaði Dúgín stjórnmálaflokk ásamt Eduard Limonov út frá hugmyndafræði þjóðernisbolsévíka, en Dúgín gekk síðar úr honum og starfsemi flokksins var bönnuð. Árið 1997 gaf hann út bókina Grundvöllur landfræðistjórnmála, þar sem hann lýsti heimsmynd sinni og kallaði eftir því að Rússland endurheimti fyrri áhrif sín með bandalögum og hernaði til að stemma stigu við áhrifum Vesturlanda í heiminum og þá sérstaklega Bandaríkjanna. Dúgín hélt áfram að þróa hugmyndafræði sína um Evrasíuisma, stofnaði Evrasíuflokkinn árið 2002 og skrifaði fleiri bækur, þar á meðal Fjórðu stjórnmálakenninguna (2009).

Umdeilt er hversu mikil áhrif Dúgín og kenningar hans hafa í rússneska stjórnkerfinu eða á Vladímír Pútín forseta. Hann hefur engin opinber tengsl við stjórnvöld, en hefur verið nefndur „heili Pútíns“ eða „Raspútín Pútíns“ af fjölmiðlum og sagður hafa mikil áhrif á mótun rússneskrar utanríkisstefnu. Aðrir halda því fram að raunveruleg áhrif Dúgíns séu verulega ýkt og að lítil tengsl séu á milli verka hans og rússneskrar utanríkisstefnu í framkvæmd.

Dóttir Dúgíns, sjónvarpskonan Darja Dúgína, var myrt fyrir framan hann þegar bílasprengja sprakk í bíl hennar nærri Moskvu þann 20. ágúst 2022. Talið er að Dúgín hafi verið skotmark árásarinnar. Rússneska leynilögreglan FSB sakaði úkraínsk stjórnvöld um að standa fyrir morðinu vegna stuðnings Dúgín-feðginanna við innrás Rússa í Úkraínu. Úkraínumenn hafa neitað sök.

Heimildir

Tenglar
 Öfgaheimur miðalda réttlæting innrásar Rússlands - RUV.is

Fólk fætt árið 1962
Rússneskir rithöfundar
Rússneskir stjórnmálamenn
Letifuglar

Letifuglar (fræðiheiti: Bucconidae) eru skordýraætandi fuglar sem finnast frá Suður-Ameríku upp til Mexíkó.

Spætufuglar
Hunangsgaukar

Hunangsgaukar (fræðiheiti: Indicatoridae) er ætt spætufugla.

Tenglar 

Spætufuglar
Reinhardtius

Reinhardtius er ættkvísl af flyðruætt sem inniber einungis eina tegund, það er, grálúðu sem ennfremur er nefnd svartaspraka.

Kvíslinni var valið nafn af Walbaum eftir danska líffræðingnum Johannes Christopher H. Reinhardt.

Flyðruætt
Pjátrur

Pjátrur (fræðiheiti: Pittidae) er ætt spörfugla.

Spörfuglar
Savanna-tríóið

Savanna tríóið var íslensk hljómsveit sem spilaði íslensk þjóðlög. Tríóið var stofnað árið 1962. Voru það nemendur úr Verslunarskólanum og spiluðu þeir allir á gítar og sungu. Sveitin starfaði til 1967 en kom nokkrum sinnum saman frá 1988-1991 og gáfu út nýja plötu.

Meðlimir
Björn G. Björnsson
Troels Bendtsen
Þórir Baldursson

Útgefið efni
Savanna-tríóið (1963)
Savanna tríóið - Folksongs from Iceland (1964)
Savanna tríóið - Havah nageela (1964)
Savanna tríóið - Icelandic Folk Songs and Minstrelsy (1965)
Savanna tríóið - Ég ætla heim (1967)
Savanna tríóið - Savanna tríóið 1968 (1968)
Savanna tríóið - more folksongs from Iceland (1971)
Savanna tríóið - Skemmtilegustu lög Savanna tríósins (1974 -Safnplata)
 Savanna tríóið 25 ára: 1963-1988 (1988)
 Eins og þá (1991)
 Mættum við fá meira að heyra: 25 þjóðlög og gamanvísur  (1996 - Safnplata) 
 Það er svo margt (2009 - Safnplata)

Tengill
Glatkistan - Savanna tríóið

Íslenskar hljómsveitir

Lagt niður 1967